Official Journal L 194 , 27/07/1999 P. 0053 - 0057



Id-Deċiżjoni tal-Kummisjoni ta’ l-1 ta’ Lulju 1999 li tfassal lista ta’ reġjuni koperti bl-Objettiv 1 tal-Fondi Strutturali għall-perjodu 2000 sa 2006 (notifikata taħt id-dokument numru Ċ(1999) 1770) (1999/502/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 1260/1999 tal-21 ta’ Ġunju 1999 li jistabilixxi dispożizzjonijiet ġenerali dwar il-Fondi Strutturali [1], u b’mod partikolari Artikolu 3(2) tiegħu, (1) Billi l-punt 1 ta’ l-ewwel subparagrafu ta’ Artikolu 1 tar-Regolament (KE) Nru 1260/1999 jiddikjara li l-Objettiv 1 tal-Fondi Strutturali għandu l-għan li jtejjeb l-iżvilupp u l-aġġustament strutturali tar-reġjuni li l-iżvipupp tagħhom għadu lura; (2) Billi l-ewwel subparagrafu ta’ Artikolu 3(1) tar-Regolament (KE) Nru 1260/1999 jispeċifika li r-reġjuni koperti bl-Objettiv 1 huma reġjuni li jikkorrespondu għal-livell II tan-Nomenklatura ta’ Unitajiet Statistikali Territorjali (NUTS livell II) li l-prodott gross domestiku per capita (PGD) tagħhom, imkejjel f’parità ta’ saħħa tax-xiri u kkalkolat fuq il-bażi tal-figuri tal-Komunità għall-1994, 1995 u 1996 disponibbli nhar is-26 ta’ Marzu 1999, huwa inqas minn 75 % tal-medja tal-Komunità; (3) Billi t-tieni subparagrafu ta’ Artikolu 3(1) tar-Regolament (KE) Nru 1260/1999 jistipula li r-reġjuni l-aktar `l barra (id-dipartimenti barranin Franċiżi, l-Ażores, il-Gżejjer Kanarji u Madeira), li huma kollha taħt il-limitu ta’ 75 %, u ż-żoni eliġibbli taħt l-Objettiv 6 għall-perjodu 1995 sa 1999 bi qbil mal-Protokoll 6 ta’ l-Att ta’ Adeżjoni ta’ l-Awstrija, il-Finlandja u l-Isvezja [2] huma koperti wkoll b’dan il-Għan; (4) Billi, l-ewwel subparagrafu ta’ Artikolu 6(1) tar-Regolament (KE) Nru 1260/1999 jiddikjara li minkejja Artikolu 3 ta’ dak ir-Regolament, ir-reġjuni koperti bl-Objettiv 1 fl-1999 taħt ir-Regolament tal-Kunsill (KEE) Nru 2052/88 ta’ l-24 ta’ Ġunju 1988 dwar ix-xogħlijiet tal-Fondi Strutturali u l-effettività tagħhom u dwar il-koordinament ta’ l-attivitajiet tagħhom bejniethom u ma’ l-operazzjonijiet tal-Bank Ewropew ta’ l-Investiment u l-istrumenti finanzjarji eżistenti oħra [3], kif l-aħħar emendati bir-Regolament (KE) Nru 3193/94 [4], li ma hemmx referenza għalihom fit-tieni subparagrafu ta’ Artikolu 3(1) tar-Regolament (KE) Nru 1260/1999 għandhom jibqgħu jirċievu għajnuna mill-Fondi taħt l-Objettiv 1 fuq bażi transizzjonali mill-1 ta’ Jannar 2000 sal-31 ta’ Diċembru 2005; (5) Billi t-tieni subparagrafu ta’ Artikolu 6(1) tar-Regolament (KE) Nru 1260/1999 jistipula li, fiż-żmien ta’ l-adozzjoni tal-lista li hemm referenza għaliha f’Artikolu 3(2), il-Kummissjoni għandha tfassal, bi qbil ma’ Artikolu 4(5) u (6) ta’ dak ir-Regolament, lista taż-żoni ta’ livell III tan-NUTS li huma ta’ dawk ir-reġjuni li għandhom jirċievu għajnuna mill-Fondi taħt l-Objettiv 1 fuq bażi transizzjonali fl-2006; (6) Billi, iżda, it-tielet subparagrafu ta’ Artikolu 6(1) tar-Regolament (KE) Nru 1260/1999 jistipula li l-Kummissjoni li taġixxi fuq proposta minn Stat Membru, tista’ tissostitwixxi dawn iż-żoni b’żoni fi jew inqas minn livell III tan-NUTS ta’ dawk ir-reġjuni li jissodisfaw il-kriterji ta’ l-Artikolu 4(5) sa (9), mingħajr ma żżid il-proporzjon tal-popolazzjoni fi ħdan kull reġjun li hemm referenza għalih fit-tieni subparagrafu ta’ Artikolu 6(1) u soġġett għall-konformità mat-tieni subparagrafu ta’ Artikolu 4(4) ta’ dak ir-Regolament; billi l-Kummissjoni kkunsidrat it-talbiet ta’ l-Istati Membri, f’dan ir-rigward; (7) Billi r-raba’ subparagrafu ta’ Artikolu 6(1) tar-Regolament (KE) Nru 1260/1999 jistipula li ż-żoni li huma ta’ reġjuni li mhumiex inklużi fil-lista msemmija fit-tieni u fit-tielet subparagrafu għandhom jibqgħu jirċievu għajnuna mill-FSE, mill-IFGS u mit-Taqsima ta’ Gwida tal-EDFFG fl-2006 biss, taħt l-istess forma ta’ għajnuna, ADOTTAT DIN ID-DEĊIŻJONI: Artikolu 1 Ir-reġjuni koperti bl-Objettiv 1 għandhom ikunu dawk elenkati f’Anness I. Il-lista għandha tkun valida mill-1 ta’ Jannar 2000 sal-31 ta’ Diċembru 2006. Artikolu 2 Ir-reġjuni u ż-żoni li għandhom jirċievu għajnuna transizzjonali taħt l-Objettiv 1 għandhom ikunu dawk elenkati f’Anness II. Din il-lista għandha tkun valida mill-1 ta’ Jannar 2000 sal-31 ta’ Diċembru 2005 jew 31 ta’ Diċembru 2006, rispettivament, għar-reġjuni elenkati fih. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fl-1 ta’ Lulju 1999. Għall-Kummissjoni Monika Wulf-mathies Membru tal-Kummissjoni [1] ĠU L 161, tas-26.6.1999, p. 1. [2] ĠU L 1, ta’ l-1.1.1995, p. 11. [3] ĠU L 185, tal-15.7.1988, p. 9. [4] ĠU L 337, ta’ l-24.12.1994, p. 11. -------------------------------------------------- ANNESS I Lista ta' reġjuni ta' NUTS II koperti bl-Objettiv 1 tal-Fondi Strutturali għall-perjodu mill-1 ta' Jannar 2000 sal-31 ta' Diċembru 2006 Il-Ġermanja Brandenburg Mecklenburg-Vorpommern Chemnitz Dresden Leipzig Dessau Halle Magdeburg Thüringen Il-Greċja Anatoliki Makedonia, Thraki Kentriki Makedonia Dytiki Makedonia Thessalia Ipiros Ionia Nisia Dytiki Ellada Sterea Ellada Peloponnisos Attiki Vorio Aigaio Notio Aigaio Kriti Spanja Galicia Principado de Asturias Castilla y León Castilla-La Mancha Extremadura Comunidad Valenciana Andalucía Región de Murcia Ceuta y Melilla Canarias Franza Guadeloupe Martinique Guyane Réunion L-Irlanda Border Midlands and Western L-Italja Campania Puglia Basilicata Calabria Sicilia Sardegna L-Awstrija Burgenland Il-Portugall Norte Centro Alentejo Algarve Açores Madeira Il-Finlandja Itä-Suomi Väli-Suomi [1] Pohjois-Suomi [2] L-Isvezja Norra Mellansverige [3] Mellersta Norrland [4] Övre Norrland [5] Ir-Renju Unit South Yorkshire West Wales and The Valleys Cornwall and Isles of Scilly Merseyside [1] Dawk iż-żoni biss li huma elenkati f'Anness I għall-Protokoll 6 anness għall-Att ta' Adeżjoni ta' l-Awstrija, il-Finlandja u l-Isvezja. [2] Dawk iż-żoni biss li huma elenkati f'Anness I għall-Protokoll 6 anness għall-Att ta' Adeżjoni ta' l-Awstrija, il-Finlandja u l-Isvezja. [3] Dawk iż-żoni biss li huma elenkati f'Anness I għall-Protokoll 6 anness għall-Att ta' Adeżjoni ta' l-Awstrija, il-Finlandja u l-Isvezja. [4] Dawk iż-żoni biss li huma elenkati f'Anness I għall-Protokoll 6 anness għall-Att ta' Adeżjoni ta' l-Awstrija, il-Finlandja u l-Isvezja. [5] Dawk iż-żoni biss li huma elenkati f'Anness I għall-Protokoll 6 anness għall-Att ta' Adeżjoni ta' l-Awstrija, il-Finlandja u l-Isvezja. -------------------------------------------------- ANNESS II Iż-żoni elenkati taħt sejrin jibqgħu jirċievu għajnuna mill-FSE, mill-IFGS u mit-Taqsima ta' Gwida ta' l-EAGGF fl-2006 taħt l-istess forma ta' għajnuna biss. Stat Membru | Għajnuna transizzjonali mill-1 ta' Jannar 2000 sa | l-31 ta' Diċembru 2005 | l-31 ta' Diċembru 2006 | Il-Belġju | Arrondissement d'Ath għajr il-komuni ta' Bernissart | Arrondisement d'Ath Il-komuni biss ta' Bernissart | Arrondisement de Charleroi għajr il-komuni ta' Chapelle-lez-HerlaimontCharleroi (bl-eċċezzjoni ta' l-ex komuni ta' Mont-sur-Marchienne)ChâteletCourcellesFarciennesFontaine-l'EvêqueManage | Arrondissement de Charleroi Il-komuni biss ta': Chapelle-lez-HerlaimontCharleroi (bl-eċċezzjoni ta' l-ex komuni ta' Mont-sur-Marchienne)ChâteletCourcellesFarciennesFontaine-l'EvêqueManage | Arondissement de Mons, għajr il-komuni ta': BoussuDourFrameriesHensiesMons (għajr il-komuni ta' Jemappes, Flenu et CuesnesQuaregnonQuiévrainColfontaine | Arrondissement de Mons Il-komuni biss ta': BoussuDourFrameriesHensiesMons (Il-komuni biss ta' Jemappes, flenu et Cuesnes)QuaregnonQuiévrainColfontaine | Arrondissement de Mouscron | | Arrondissement de Soignies għajr il-komuni ta' La Louvière (bl-eċċezzjoni ta' l-ex komuni ta' Boussoit) | Arrondissement de Soignies Il-komuni biss ta' La Louvière (bl-eċċezzjoni ta' l-ex komuni ta' Boussoit) | Arrondissement de Thiun għajr il-komuni ta': AnderluesMorlanwelz | Arrondissement de Thiun Il-komuni biss ta': AnderluesMorlanwelz | Arrondissement de Tournai | | Id-Danimarka | | | Il-Ġermanja | Kreis Berlin-Ost, Stadt | | Il-Greċja | | | Spanja | | Comunidad Automa Cantabria | Franza | | Arrondissements d'Avesnes, de Douai et de Valenciennes | | Région Corse | L-Irlanda | Dublin, Mid-East, Mid-West, South-West | South-East | L-Italja | | Regione Molise | Il-Lussemburgu | | | L-Olanda | Provincie Flevoland | | L-Awstrija | | | Il-Portugall | Lisboa e Vale de Tejo ghajr Médio Tejo e Lezíria de Tejo | Médio Tejo e Lezíria de Tejo | Il-Finlandja | | | L-Isvezja | | | Ir-Renju Unit | Highlands and Islands għajr Islands | Islands (1995 il-fruntieri ta' NUTS III) | Northern Ireland | | --------------------------------------------------